
Előterjesztés

Fácánkert Község Önkormányzata Képviselő-testületének

2012. szeptember 13-án tartandó rendes ülésére 

5. számú napirend

Tárgy:  Fácánkert Község Önkormányzata 2012. évi költségvetésének első félévi végrehajtásáról szóló tájékoztatás
Előterjesztő és előadó: Orbán Zsolt polgármester
Előterjesztést készítette: Dr. Varga Katalin körjegyző, Kellerné Martini Éva gazdálkodási ügyintéző
Tisztelt Képviselő-testület!
Az államháztartásról szóló 2011. évi CXCV. Törvény (Áht.) 87. §. (1)  bekezdése alapján az államháztartás szervezetei a költségvetési év első félévéről június 30-i fordulónappal féléves beszámolót kötelesek készíteni. Mindezek alapján fent hivatkozott jogszabályi kötelezettségemnek eleget téve, az önkormányzat 2012. évi költségvetésének féléves végrehajtásáról szóló tájékoztatást az alábbiakban terjesztem a képviselő-testület elé.

Bevételek alakulása
Az önkormányzat központi költségvetésből származó bevételei (személyi jövedelemadó, normatív állami hozzájárulás, normatív kötött felhasználású támogatások) időarányos teljesítése 52  %.
Az állami támogatások között szerepel az SZJA bevétel, normatív állami hozzájárulás, óvodáztatási támogatás, 2012. évi bérkompenzáció támogatása, egyes jövedelempótló támogatások, valamint a mozgáskorlátozottak közlekedési támogatása. Nyári gyermekétkeztetésre az idei évben nem pályázott önkormányzatunk.
Az önkormányzat saját bevételei a szociális étkeztetésből származó térítési díj, terembérleti díjból, földbérleti díjból, a szolgálati lakások bérleti díjából, valamint a különféle szolgáltatások ellenértékének befizetéséből származó bevétel, melynek féléves teljesítése 916 e Ft.
Helyi adó teljesítése a következőképpen alakult:
                  -  magánszemélyek kommunális adója          963  e Ft         45,9 %
                  -  iparűzési adó                                                 12 e Ft             --  %
                  -  gépjárműadó                                           14.208 e Ft        47,4  %                                         
                  -  pótlék, bírság                                               187 e Ft         62,3  %
                  -  talajterhelési díj                                           336 e Ft         61,1  %
Iparűzési adó esetében 2011. évben csökkent az adó mértéke 2%-ról 0,1 %-ra, az éves költségvetés összeállításánál 3.000 ezer Ft került betervezésre. A 2012. évi előleget a 0,1 %-os mértékkel megfizették az adóalanyok, de a 2011. évi elszámolás során minden adóalanynak túlfizetése keletkezett a mértékváltozás miatt.  Így a tervezett 3.000 e Ft nem fog realizálódni, továbbá mintegy 1 millió forintot más forrásból a második félévben vissza kell fizetni az érintetteknek.

Működési célra az alábbi pénzeszközök kerültek átvételre:

                  - mozgókönyvtári szolgáltatásra                                     210 e Ft
                  - Sióagád ifjúsági ref. foglalkoztatásának támogatása    386 e Ft
                  - Körjegyzőség 2011. évi elszámolására                         251 e Ft   
                  - Bogyiszló /társult intézmény/ 2011. évi elszámolás     491 e Ft
                  - Munkaügyi központtól közcélú munka támogatása      935 e Ft
Felhalmozási célra az alábbi pénzeszközök kerültek átvételre:

                      - lakossági vízi  közmű befizetések                             487 e Ft   
A  szennyvízberuházás kapcsán megkötött LTP szerződések elszámolása az OTP-vel megtörtént, ezért a lakossági vízi-közmű befizetések továbbiakban befolyt összege  önkormányzatnál maradó bevétel.  A fennálló hátralék június 30-án:  2.153 e Ft.
Kölcsön visszatérülés címén a már korábban nyújtott lakásvásárlási támogatások, valamint a köztemetések visszatérülése szerepel, melyből  a befolyt bevétel az első félévben 115 e Ft.
Kiadások alakulása
Személyi jellegű kiadások (munkabérek, megbízási díjak, külső személyi juttatások) valamint az ezek után fizetendő járulékok első féléves teljesítése 47 %.  
A dologi kiadások (készletbeszerzés, szolgáltatások, Áfa kiadások, egyéb folyó, valamint a kamatkiadások) teljesítése 47 %. 
Szociális célra /szociális segély, FHT, gyermekvédelmi támogatás, ápolási díj, lakásfenntartási támogatás, egyéb átmeneti segélyek, temetési segély, mozgáskorlátozottak közlekedési támogatása, közgyógyellátás, rendkívüli gyermekvédelmi támogatás/ 5.470 ezer Ft került kifizetésre, ami az éves előirányzat 61 %-a. Az időarányosan magas teljesítés a megnövekedett lakásfenntartási támogatások eredménye.
Felhalmozási kiadások
A költségvetésben tervezett felhalmozási kiadások az első félévben nem teljesültek, azok megvalósítása a második félévben várható. Jelenleg folyik az önkormányzat épületénél a tető felújítása, melyre az 5/2012.(III.1.) BM. rendelet alapján /önkormányzatok felzárkóztatási támogatása/ 3.000 e Ft vissza nem térítendő támogatást nyert  önkormányzatunk.
Az óvodában augusztus hónapban megvalósult a belső felújítás valamint a nyílászárók cseréje.

Az önkormányzat épületére augusztusban felhelyezésre kerültek a napkollektorok, a beruházás szintén pályázati támogatásból valósult meg.
A lakosság részére átmeneti segély kamatmentes kölcsön formájában 86 e Ft értékben került kifizetésre. A kamatmentes kölcsönök behajtása esetenként csak többszöri felszólításra /vagy még úgy sem/ sikerül. 
Hitelek alakulása
A 2006. évben felvett felhalmozási hitel /szennyvízberuházás/  törlesztése  negyedévente 248 e Ft, az első félévben 496 e Ft került visszafizetésre. 
A ténylegesen fennálló hitelállomány 2012. június 30-án:
· folyószámlahitel                                          -
· MFB hitel (2006. évben felvett)           12.836 e Ft

· lakossági vízi közmű társulati hitel             -           

Működési célra 8.928 e Ft került átutalásra, melyből 4.416 e Ft a körjegyzőség részére,  Bogyiszló Község Önkormányzata részére  3.054 e Ft,  Bursa Hungarica ösztöndíj támogatásra 50 e Ft, orvosi ügyelet 2011. évi elszámolására 698 e Ft, családsegítés 2011.  évi elszámolására 96 e Ft,  tanulóbérlet támogatásra  215 e Ft került kifizetésre.

A  különböző egyesületek, szervezetek részére az alábbi összegek kerültek  átadásra:

· Fácánkert Községért Közalapítvány   100 e Ft

· Forgatós Közhasznú Egyesület           110 e Ft
· Falu Tv működéséhez hozzájárulás     139 e Ft

· Nyugdíjasklub támogatása                    50 e Ft        

Záró pénzkészlet 2012.06.30-án:
        Bankszámlaegyenleg költségvetési számla:                   3.103 e Ft  
        Állami hozzájárulások elszámolási számla:                       ----

        Pénztár:                                                                              173 e Ft
        Vízi közmű beszedési számla                                            611 e Ft

2012. első félévben önkormányzatunk bevételei 44 %-ban, kiadási szintén 44 %-ban teljesültek. A kiadások alulteljesítése főleg a felhalmozási kiadásoknál tapasztalható, a költségvetésben betervezett fejlesztések a második félévben fognak megvalósulni.
Kérem a képviselő-testületet, hogy az előterjesztést vitassa meg és hozzon határozatot.

Határozati javaslat:

Fácánkert Község Önkormányzatának Képviselő-testülete az államháztartásról szóló 2011. évi CXCV. törvény 87. § (1) bekezdése alapján előterjesztett, az önkormányzat 2012. évi költségvetésének első féléves végrehajtásáról szóló tájékoztatót tudomásul veszi.

Felelős: Orbán Zsolt polgármester

Határidő: azonnali

Fácánkert, 2012. szeptember 3.                                                        Orbán Zsolt
                                                                                                         polgármester                                      

